Document ID: 31995R0340

KOMISSION ASETUS (EY) N:o 340/95,
annettu 20 päivänä helmikuuta 1995,
maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 2 kohdan, 12 artiklan 6 kohdan ja 13 artiklan 6 kohdan, sekä muiden maataloustuotteiden yhteisestä markkinajärjestelystä annettujen asetusten vastaavat säännökset,
sekä katsoo, että
todistusten painatuksessa käytettävien painotekniikoiden käytön helpottamiseksi on tarpeen ottaa käyttöön todistuslomaketta koskeva tietty sallittu poikkeama,
Itävallan, Suomen ja Ruotsin liittymisen vuoksi on tarpeen tehdä komission asetukseen (ETY) N:o 3719/88 (2), sellaisena kuin se on viimeksi muutettuna asetuksella (EY) N:o 2746/94 (3), teknisiä sekä kielellisiä mukautuksia, ja
tässä asetuksessa säädetyt toimenpiteet ovat kaikkien kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3719/88 seuraavasti:
1. Korvataan 16 artiklan 3 ja 4 kohta seuraavasti:
"3. Lomakkeet, mukaan lukien lisäsivut, painetaan valkoiselle hiokkeettomalle kirjoituspaperille, jonka paino on vähintään 40 grammaa neliömetriltä. Niiden koko on 210 millimetriä x 297 millimetriä, ja niiden pituus saa poiketa 5-8 millimetriä; konekirjoitusväli on 4,24 millimetriä (tuuman kuudesosa); lomakkeiden sarakejaottelua on tarkoin noudatettava. Kappaleen N:o 1 molemmat puolet sekä lisäsivujen etupuoli, josta on nähtävä luetut määrät, on lisäksi varustettava giljosointipohjavärillä, joka paljastaa kaikki mekaaniset ja kemialliset väärennökset. Tuontilomakkeiden giljosointipohjaväri on vihreä ja vientilomakkeiden seepianruskea."
"4. Jäsenvaltioiden on painatettava lomakkeet. Lomakkeet voidaan myös painaa kirjapainoissa, jotka jäsenvaltio, jonka alueelle ne ovat sijoittautuneet, siihen valtuuttaa. Jälkimmäisessä tapauksessa jokaisessa lomakkeessa on viitattava tähän hyväksyntään. Kukin lomake on varustettava maininnalla, jossa on kirjapainon nimi ja osoite tai sen tunnistamisen mahdollistava tunnus sekä, jollei kyseessä ole hakemus ja sen lisäsivut, sarjanumero lomakkeen yksilöimiseksi. Numeroa edeltävät seuraavat kirjaimet asiakirjan antaneen jäsenvaltion mukaan: Itävalta , Belgia , Saksa , Tanska , Kreikka , Espanja , Suomi , Ranska , Irlanti , Italia , Luxemburg , Alankomaat , Portugali , Ruotsi ja Yhdistynyt Kuningaskunta .
Todistukset ja otteet voivat sisältää antavan toimielimen määräämän antonumeron."
2. Lisätään 31 artiklan 2 kohdan b alakohdan toiseen alakohtaan seuraavat luetelmakohdat:
"- Käytettäväksi vakuuden vapauttamiseen
- Att användas för frisläppande av säkerhet".
3. Lisätään 31 artiklan 3 kohdan ensimmäiseen alakohtaan seuraavat luetelmakohdat:
"- Vienti yhteisön tullialueelta yhteisön yksinkertaistetussa passitusmenettelyssä rautateitse tai suurissa konteissa.
- Utförsel från gemenskapens tullområde enligt det förenklade transiteringsförfarandet för järnvägstransporter eller transporter i stora containrar."
4. Lisätään 34 artiklan 4 kohdan toiseen alakohtaan seuraavat luetelmakohdat:
"- Kadonneen todistuksen (tai otteen) korvaava todistus (tai ote). Alkuperäisen todistuksen numero . . .
- Ersättningslicens (licens eller dellicens) för förlorad licens (licens eller dellicens). Nummer på ursprungslicensen . . ."
5. Lisätään 38 artiklan 1 kohtaan seuraavat luetelmakohdat:
"- Todistus myönnetty asetuksen (ETY) N:o 3719/88 38 artiklan mukaisesti; alkuperäinen todistus N:o . . .
- Licens utfärdad i enlighet med artikel 38 i förordning (EEG) nr 3719/88; ursprunglig licens nr . . ."
6. Lisätään 39 artiklan 1 kohdan a alakohtaan luetelmakohdat seuraavasti:
"- Viety ilman todistusta
- Exporterad utan licens."
7. Lisätään 40 artiklan 3 kohdan a alakohtaan seuraavat luetelmakohdat:
"- Asetuksen (ETY) N:o 3719/88 40 artiklassa säädetyt edellytykset on täytetty.
- Villkoren i artikel 40 i förordning (EEG) nr 3719/88 är uppfyllda."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 1995.

Labels: 12
3
6